آمریکا بیرلشمیش دؤولتلری پرزیدنتی دونالد ترامپ‌دان، ایسراییل ایشغالی آلتین‌داکی جولان تپه‌لری حاقین‌دا بیر آچیقلاما گلدی.
دونالد ترامپ، "آمریکا بیرلشمیش دؤولتلری اوچون ایسراییلین جولان تپه‌لری اوزرین‌ده‌کی اگمنلیگینی تام اولاراق تانیمانین زامانی گلدی" ایفاده‌سینی ایشلدن ترامپ، سوسیال پایلاشیم سایتی تویتر حسابین‌دان وئردیگی آچیقلامادا، اورتا دوغو باریشی و بؤلگه‌ده‌کی معادله‌لر باخیمین‌دان چوخ اؤنملی بیر آددیمین سیگنالینی وئردی.
ترامپ، آمریکا بیرلشمیش دؤولتلریمین اورتا دوغو سیاستین‌ده بو اؤنم‌لی دییشمه‌سی، "۵۲ ایلین آردین‌دان آمریکا بیرلشمیش دؤولتلری اوچون ایسراییلین جولان تپه‌لری اوزرین‌ده‌کی اگمنلیگینی تام اولاراق تانیمانین زامانی گلدی" سؤزلریله اعلان ائتدی.
ترامپ آیریجا جولان تپه‌لری‌نین "ایسراییل و بؤلگه‌سل ایستیقرار اوچون استراتژیک و گوون‌لیک آچیسین‌دان کریتیک بیر اؤنمه صاحب اولدوغونو" بیلدیردی. ایسراییلده ۹ آوریلده ائدیله‌جک ارکن سئچیم اؤنجه‌سی، باشباخان بنیامین نتانیاهو یؤنتیمینین، واشینگتونو ایشغال آلتینداکی جولان تپه‌لری‌نی "ایسراییل توپراغی" اولاراق تانیماسی اوچون راضی ائتمه‌یه چالیشدیغی ادعا ائدیلمیشدی.
آمریکا دیش ایشلری باخانلیغینین ۱۳ مارسدا یاییملادیغی ۲۰۱۸ اینسان حاقلاری راپورونون ایسراییل بؤلومونده، داها اؤنجه "ایشغال آلتین‌دا" شکلینده تانیملانان جولان تپه‌لری اوچون ایلک کز "ایسراییل کنترلونداکی" ایفاده‌سینین قوللانیلماسی دیقت چکمیشدی.
ایسراییل، سوریه‌یه عاید جولان تپه‌لری‌نی ۱۹۶۷دن بو یانا ایشغال آلتین‌دا توتویور. بو آرادا، ایسراییل باشباخانی بنیامین نتانیاهو، "جولان تپه‌لری اوزرین‌ده‌کی ایسراییل اگمنلیگینی تانیمانین زامانی گلدی" آچیقلاماسینین آردین‌دان آمریکا بیرلشمیش دؤولتلری پرزیدنتی دونالد ترامپا تشکر ائتدی.
